har udgående links nogen betydning for min ranking?
ja, udgående links har en smule betydning for din ranking.
søgemaskinerne forsøger generelt set at finde de bedste websites frem til dem, der søger på deres søgemaskine. én, ud af rigtig mange af de faktorer, søgemaskinerne kigger på, er, hvad et website linker ud til.
langt de fleste gode websites linker til gode eksterne websites, der hvor det er relevant. og hvis det er et godt website, linker de sandsynligvis mest til andre gode websites indenfor deres område, andre eksperter og autoriteter.
hvis du ikke har nogle udgående links på dit website, så kommer du således til at stikke ud som et website, der ikke gør, som de fleste af de bedste ellers gør.
så min klare anbefaling i forhold til seo er, at du linker til andre websites, der hvor det er relevant. link fortrinsvis til de førende autoriteter og websites af en høj kvalitet. det kan f.eks. være baggrundsmateriale, studier eller undersøgelser, der underbygger det du skriver om.
det, du i hvert fald ikke skal gøre, er helt at lade være med at linke til andre! nogle virksomheder har den helt forfejlede strategi, at det gælder om at holde krampagtigt på dem, der besøger dit website. det gør det ikke. de skal nok selv finde væk alligevel, når de ikke gider være der mere. spørgsmålet er, om de føler sig hjulpet af dig eller ej. brugere der føler sig bedre behandlet af dig, får du på sigt mere ud af.